stanford-oval/wikipedia huggingface dataset:
Osmanthus

| Osmanthus |
| --- | --- |
 Osmanthus fragrans -lajin kukkia
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Oliivipuukasvit Oleaceae
Suku::  Osmanthus  Lour.
Tyyppilaji
 Osmanthus fragrans (Thunb.) Lour. 
Infobox OKNimi-testi OK: 
Osmanthus on oliivipuukasveihin eli oliivikasveihin kuuluva kasvisuku, joka on läheistä sukua oliivipuille. Suvussa on 28 lajia, joista suurin osa esiintyy luonnonvaraisena Itä-Aasiassa. Useimmat lajit kasvavat Kiinassa ja lisäksi useat Japanissa, Koreassa, Nepalissa ja Indokiinan alueella. Kolme lajia esiintyy Oseaniassa Uudessa-Kaledoniassa ja yksi laji (Osmanthus decorus) Lounais-Aasiassa Turkissa ja Kaukasiassa.
Lajeja

Osmanthus decorus
Osmanthus delavayi
Osmanthus fragrans
Osmanthus heterophyllus
sahaosmantti (Osmanthus serrulatus)
Nikola Krstović

Nikola Krstović (s. 5. huhtikuuta 2000) on montenegrolainen jalkapalloilija, pelipaikaltaan hyökkääjä. Hän on pelannut kotimaansa lisäksi Serbiassa ja syyskuusta 2021 alkaen Dunajská Stredan joukkueessa Slovakiassa.
Krstović on pelannut useissa Montenegron nuorisomaajoukkueissa. Hän pelasi Montenegron A-maajoukkueessa ensimmäisen kerran maaliskuussa 2022 ystävyysottelussa Kreikkaa vastaan. Kesäkuussa 2022 hän pelasi Kansojen liigan otteluissa Bosnia ja Hertsegovinaa sekä Romaniaa vastaan.
Nürnberger Flugdienstin lento 108

| Nürnberger Flugdienstin lento 108 |
| --- | --- |
 Onnettomuuskone vuonna 1985.
Yhteenveto
Päivämäärä:  8. helmikuuta 1988
Onnettomuustyyppi:  salamaniskusta seurannut sähkövika ja hallinnan menetys
Tapahtumapaikka:  Kettwig, Essen, Länsi-Saksa
 :  51°22′27.5″N, 006°54′53.3″E
Lähtöpaikka:  Hannoverin lentoasema, Hannover
Määränpää:  Düsseldorfin lentoasema, Düsseldorf
Kuolleita:  21
Loukkaantuneita:  0
Eloonjääneitä:  0
Lentokone
Konetyyppi:  Swearingen SA.227AC Metroliner III
Lentoyhtiö:  Nürnberger Flugdienst
Rekisteritunnus:  D-CABB
Matkustajia:  19
Miehistöä:  2
Nürnberger Flugdienstin lento 108 oli Nürnberger Flugdienstin Länsi-Saksan sisäinen reittilento Hannoverista Düsseldorfiin. Lennolla 8. helmikuuta 1988 käytetty Swearingen SA.227AC Metroliner III syöksyi maahan lähellä Kettwigin aluetta Essenin kaupungissa. Koneeseen osui salama, jonka seurauksena sen sähköjärjestelmä lakkasi toimimasta. Ilman mittareita miehistö menetti asentotajunsa, mikä johti hallitsemattomaan lentoon, jonka aikana koneen rakenne ylikuormittui ja se hajosi ilmassa osiin. Onnettomuuslennolla oli 19 matkustajaa ja kaksi lentäjää, jotka kaikki kuolivat onnettomuudessa.
Lentokone, matkustajat ja miehistö

Onnettomuuslennolla käytetty kone oli Swearingenin valmistama SA.227AC Metroliner III (rekisteritunnus D-CABB, valmistenumero AC-500), jossa oli 19 matkustajapaikkaa. Se oli valmistettu vuonna 1982 ja tuotu samana vuonna Länsi-Saksaan, jossa se oli ollut Nürnberger Flugdienstin käytössä toukokuusta 1982. Ennen onnettomuutta sillä oli lennetty 9 184 tuntia. Sen voimalaitteina oli kaksi Garrett TPE331-11U-601G -potkuriturbiinimoottoria, jotka kumpikin tuottivat tuhat hevosvoimaa.
Lennolla 108 oli 19 matkustajaa eli lento oli täynnä. Miehistön muodostivat kaksi lentäjää. Kapteeni oli 36-vuotias mies, joka oli ollut Nürnberger Flugdienstin palveluksessa lokakuusta 1987. Hänellä oli 2 743 lentotunnin kokemus, josta 277 tuntia Metroliner III:n kapteenina. Perämies, 28-vuotias nainen, oli tullut yhtiölle heinäkuussa 1986. Hänellä lentotunteja oli 2 544, joista 1 344 Metroliner III:lla. Molemmilla oli asianmukaiset ja voimassa olleet lupakirjat ja lääketieteelliset kelpoisuustodistukset.
Tapahtumat

Lennon 108 oli aikataulun mukaan tarkoitus lähteä Hannoverista kello 7.00 paikallista aikaa. Lentäjät saapuivat valmistelemaan lentoa kuuden aikoihin. Sääennusteen mukaan lentoreitillä liikkui kohti itää kylmä rintama, jonka alueella Düsseldorfissa ennustettiin kohtalaista tai voimakasta turbulenssia 5 000 jalan (1 500 metriä) alapuolella sekä kymmenen prosentin todennäköisyydellä ukkosmyrskyä ja raesadetta. Koneeseen tankattiin kello 6.30 ja 6.45 välillä 160 litraa kerosiinia. Koska yön aikana oli satanut lunta, koneelle tehtiin jäänpoisto kello 6.58 alkaen, minkä seurauksena lähtö viivästyi hieman. Lento 108 nousi ilmaan Hannoverista 7.15. Nousu 14 000 jalan (4 250 metriä) matkalentokorkeuteen ja itse matkalentovaihe sujuivat normaalisti.
Hieman ennen lähestymisen aloittamista lentäjät keskustelivat sääolosuhteista ja totesivat alueella ukkostavan, mutta tilanne ei heistä näyttänyt erityisen pahalta. Lento 108 poistui matkalentokorkeudesta kello 7.39. Kello 7.47 lentäjät saivat Düsseldorfin lennonjohdolta luvan laskeutua 3 000 jalkaan (910 metriä) ja kuulivat olevansa kolmantena jonossa laskeutumaan. Kello 7.49–7.50 lennonjohto kertoi lennolle 108 ja sen edellä lentäneelle koneelle aiemmin laskeutuneen koneen ilmoittaneen siihen lähestymisen aikana osuneesta salamasta.
Lento 108 saapui mittarilaskeutumisjärjestelmän suuntasäteelle kello 7.50.50, jolloin sen lentokorkeus oli 2 900 jalkaa (880 metriä). Miehistö näki säätutkan näytöltä ukkosen olevan suoraan edessä. Kone lensi myrskyyn kello 7.54.25. Perämies huomautti kapteenille koneen ajautuneen lähestymislinjasta vasemmalle. Kapteeni korjasi koneen suuntaa oikealle, vaikka totesikin, ettei välttämättä haluaisi lentää siinä kohtaa myrskyä. Lento 108 saavutti laskeutumisjärjestelmän liukupolun kello 7.55.08, jolloin kapteeni pyysi perämiestä laskemaan laskusiivekkeet ensin neljännekseen ja hetkeä myöhemmin puoleen maksimista. Lennonjohto pyysi lentoa 108 ottamaan yhteyden Düsseldorfin tornilennonjohtoon, minkä perämies kuittasi ja vaihtoi taajuuden. Lento 108 ei kuitenkaan ottanut yhteyttä torniin. Sen mustat laatikot ja toisiotutkavastain lakkasivat toimimasta 7.55.55.
Noin 30 sekuntia myöhemmin koneesta saatiin havainto ensiötutkalla noin merimailin päässä viimeisestä toisiotutkahavainnosta länteen. Silminnäkijät näkivät koneen ilmestyvän pilvistä jyrkässä syöksyssä ja oikaisevan sitten vaakalentoon. Maaston noustessa sen oli nostettava korkeutta, jolloin se katosi takaisin pilviin. Moottorin äänen perusteella kone suuntasi koilliseen. Minuuttia myöhemmin koneen kuultiin suuntaavan takaisinpäin. Se kävi jälleen matalalla pilvien alla ja nousi sitten takaisin pilveen. Kun se ilmestyi kolmannen kerran pilvestä kello 7.58 suunnilleen samassa paikassa, jossa se ensi kerran havaittiin, se hajosi osiin ilmassa. Suurin osa sen hylystä putosi Ruhrin pohjoispuolelle lähellä Essenin kaupunkiin kuuluvaa Kettwigiä. Kaikki 21 koneessa ollutta kuolivat onnettomuudessa.
Tutkinta ja onnettomuuden syyt

Onnettomuuden tutki Saksan liittovaltion ilmailuviraston lento-onnettomuuksien tutkintaosasto. Se sai tiedon onnettomuudesta kello 8.10, ja ensimmäiset tutkijat saapuivat onnettomuuspaikalle 10.30.
Tutkijat totesivat, että miehistöllä oli tarvittavat luvat ja kokemus, lentokone oli määräysten mukainen ja sitä oli huollettu asianmukaisesti, lennon valmistelu tapahtui lentoyhtiön käytäntöjen mukaisesti ja että miehistöllä oli säätietojen, omien havaintojensa ja Düsseldorfin lennonjohdolta saamiensa tietojen pohjalta riittävä kokonaiskuva vallinneesta säätilasta. Miehistö lensi tästä huolimatta koneen lähestymislinjalla olleeseen ukkosmyrskyyn ilman, että olivat varautuneet salamaniskun mahdollisuuteen. Tutkinnassa selvisi, että koneen sähköjärjestelmä lakkasi kokonaan toimimasta lähestymisen aikana, koska koneeseen osui salama, jonka aiheuttama virtapiikki vahingoitti puolijohteita sähköjärjestelmässä. Koneen hajoaminen johtui luultavasti siitä, että oikean puolen laskusiiveke, jota ei sähkövian vuoksi saatu vedettyä sisään, irtosi siivestä. Tämä aiheutti epäsymmetrisen nosteen, joka alkoi kallistaa konetta oikealle, kunnes koneen rakenne ylikuormittui.
Onnettomuuteen johti neljä pääasiallista syytä:
Lentäjät jatkoivat lentoa alueelle, jossa salamointia oli odotettavissa, vaikka alueen kiertäminen olisi ollut mahdollista.
Koneeseen iski mittarilento-olosuhteissa salama, joka vaurioitti koneen sähköjärjestelmää, mikä johti ohjaamon ja mittariston valojen pimenemiseen ja esti laskusiivekkeiden ja korkeusvakaajan trimmin liikuttamisen.
Sähkövian jälkeen koneen lento oli pitkälti hallitsematonta.
Koneen rakenne ylikuormittui hallitsemattoman lennon aikana ja se hajosi osiin.
Lisäksi onnettomuuden syntyyn vaikuttivat seuraavat tekijät:
Miehistö ei päässyt yhteisymmärrykseen ukkosmyrskyn alueella valittavasta reitistä.
Miehistö ei ollut varautunut salamaniskun mahdollisuuteen.
Miehistön fyysinen ja psykologinen tila on voinut salamaniskun jälkeen olla hetkellisesti heikentynyt, mikä on vaikuttanut heidän toimintakykyynsä.
Miehistö ei salamaniskun jälkeen kyennyt hetkeen kommunikoimaan keskenään, sillä heidän kuulokkeensa lakkasivat toimimasta.
Salaman iskiessä kone oli epävakaassa tilassa nokka trimmattuna vaakalennosta alaspäin ja laskusiivekkeet laskettuna puoliväliin maksimista.
Miehistö ei saanut palautettua koneeseen sähkövirtaa eikä se todennäköisesti olisi ollut sähköjärjestelmän vaurioiden vuoksi mahdollista.
Miehistöllä ei hallitsemattoman lennon aikana ollut riittäviä apuneuvoja koneen asennon havaitsemiseen, jotta se olisi voitu palauttaa hallittuun lentoon.
Seuraukset

Tutkijat antoivat onnettomuuden seurauksena kolme turvallisuussuositusta.
Miehistön olisi ollut mahdollista pitää kone hallinnassaan, jos koneessa olisi ollut varalla muista sähköjärjestelmistä riippumaton, valaistu keinohorisontti. Kansainvälinen siviili-ilmailujärjestö ICAO vaati sellaisen kaikkiin lentokoneisiin, joiden maksimipaino ylitti 5 700 kiloa, mutta Länsi-Saksan kansallisiin säädöksiin tätä vaatimusta ei ollut onnettomuuden aikaan lisätty. Niinpä tutkijat suosittivat säädöksien päivittämistä ICAO:n ohjeiden mukaiseksi ja vaatimusten laajentamista myös painoltaan raja-arvon alle jääviin ilma-aluksiin. Tämän suosituksen toteuttaminen aloitettiin onnettomuuden seurauksena.
Tutkinnan taustaselvityksissä löytyi muitakin tapauksia, joissa Metroliner-koneen sähköjärjestelmä oli kokonaan lakannut toimimasta salamaniskun seurauksena. Lentäjien ohjekirjoissa ei kuitenkaan ollut tällaisen tilanteen varalle käytänteitä, joten tutkijat suosittelivat, että Swearingen lisää niihin ohjeistuksen ukkosmyrskyissä ja niiden lähellä toimimisesta sekä akkujen ja generaattorien uudelleenkäynnistämisestä sähköjärjestelmän lakattua toimimasta.
Koneen sähköjärjestelmä oli suunniteltu niin, että molempien akkujen virta kulki saman releen kautta, ja tämä rele oli oltava suljettuna myös generaattoreita käytettäessä. Niinpä tähän releeseen kohdistuva vika tai vaurio esti kaikkien virtalähteiden käyttämisen. Niinpä tutkijat suosittelivat joko releen suunnittelemista uudelleen niin, että tällainen vika on erittäin epätodennäköinen, tai sähköjärjestelmän muuttamista niin, että generaattoreita on mahdollista käyttää myös ilman tätä relettä.
Otakantaa.fi

Otakantaa.fi on Suomen valtionhallinnon sähköinen kansalaisfoorumi, jolla kansalaiset voivat kommentoida hallinnossa käynnistyviä tai käynnissä olevia hankkeita, lainsäädäntöuudistuksia tai muita hallinnon ajankohtaisten toimenpiteiden valmistelua. Otakantaa.fi-foorumi on sekä suomen- että ruotsinkielinen. Palvelu vakinaistettiin vuonna 2003. Palvelusta julkaistiin uudistettu versio vuonna 2012 ja uudelleen vuonna 2016.
Otakantaa.fi:n päämääränä on saada hallinnon hanke- ja valmistelutyöhön kansalaisten näkemyksiä, asiantuntemusta ja mielipiteitä. Samalla halutaan lisätä kansalaisten ja hallinnon välistä vuorovaikutusta ja parantaa hankevalmistelun laatua.
Aiheesta muualla

Otakantaa.fi (Arkistoitu – Internet Archive)
Valtioneuvoston hankerekisteri (Arkistoitu – Internet Archive)
Nissan Armada

| Nissan Armada |
| --- | --- |
 Nissan Armadan toinen sukupolvi
Valmistustiedot
Valmistusmaa:   Japani
Valmistaja:  Nissan
Valmistusvuodet:  2003–
Korimalli:  4-ovinen katumaasturi
Teknisesti samankaltaisia:  Nissan NV Nissan Titan Nissan Patrol Infiniti QX80
Tekniset tiedot
Vetotapa:  takaveto neliveto
Mitat
Pituus:  5305 mm
Leveys:  2030 mm
Korkeus:  1925 mm
Nissan Armada on Nissanin vuodesta 2003 valmistama 4-ovinen katumaasturi. Sitä valmistetaan nykyään Yukuhashissa, Japanissa. Vuosina 2003–2016 sitä valmistettiin Cantonissa, Mississippissä, Yhdysvalloissa.
Sukupolvet

Ensimmäinen sukupolvi
(2003–2016)
Toinen sukupolvi
(2016–)
Otakar Ševčík

Otakar Ševčík (1901)
Otakar Ševčík (22. maaliskuuta 1852 Horažďovice – 18. tammikuuta 1934 Písek) oli tšekkiläinen viulisti ja viulupedagogi.
Ševčík sai varhaisimman musiikkikasvatuksen isältään, joka opetti hänet sekä laulamaan että soittamaan pianoa ja viulua. 14-vuotiaana hän pääsi Prahan konservatorioon, jossa häntä opetti ensin Antonín Sitt ja sitten Antonín Bennewitz. Vamlistuttuaan vuonna 1870 Ševčík sai työpaikan Mozarteumin opettajana Salzburgissa, jossa hän vietti kolme vuotta. Hän työskenteli myös konserttimestarina Wienin koomisessa oopperassa. Vuonna 1875 Ševčík pääsi professoriksi Kiovaan, jossa toimi seitsemäntoista vuoden ajan.
Vuonna 1901 Ševčíkistä tuli Prahan konservatorion professori. Oppilaitosta johti Antonín Dvořák, joka asetti Ševčíkin opetusmetodin pakolliseksi kaikille viulunsoiton opiskelijoille. Vuonna 1909 Ševčík nimitettiin wieniläisen mestarikoulun johtajaksi, jona toimi vuoteen 1918. Maineensa avulla hän sai toistuvasti kutsuja Yhdysvaltoihin, jossa piti oppitunteja Chicagossa, New Yorkissa ja Bostonissa.
Ševčíkin johdolla opiskelivat muiden muassa Jan Kubelík, Emanuel Ondříček, Jaroslav Kocian, Bohuslav Lhotský, Marie Hall, Erika Morini, Nora Duesberg-Baranowski ja Zlatko Baloković.
Aiheesta muualla

IMSLP: nuotteja
Nissan Ariya

| Nissan Ariya |
| --- | --- |

Valmistustiedot
Valmistusmaa:   Japani
Valmistaja:  Nissan
Valmistusvuodet:  2022–
Korimalli:  5-ovinen crossover
Luokka:  J-segmentti
Teknisesti samankaltaisia:  Renault Mégane E-Tech Electric
Pohjalevy:  Renault–Nissan CMF-EV
Akku:  65 kWh 90 kWh
Käyttövoima:  sähkö
Vetotapa:  takaveto neliveto
Vaihteisto:  kiinteä välityssuhde
Nissan Ariya on Nissanin vuodesta 2022 lähtien valmistama crossover-tyyppinen sähköautomalli. Sen konseptimalli esiteltiin Tokion autonäyttelyssä lokakuussa 2019, tuotantoversio puolestaan seuraavan vuoden heinäkuussa.
Ariya on ensimmäinen malli, joka perustuu Renault–Nissan-konsernin sähköautomalleja varten kehittämälle CMF-EV-perusrakenteelle. Auto on saatavana viidellä erilaisella voimalinjaversiolla. Akkukokoja on kaksi: 65 tai 90 kilowattituntia. Takavetoisessa malliversiossa tehovaihtoehdot ovat 215 hevosvoimaa pienemmällä akkukoolla ja 240 hevosvoimaa suuremmalla. Suurin toimintamatka on ensin mainitussa 360 kilometriä ja jälkimmäisessä 500 kilometriä. Nelivetoisessa E-4ORCE-versiossa teho on 278 hevosvoimaa pienemmällä ja 304 hevosvoimaa suuremmalla akkukoolla. Toimintamatkat ovat 340 ja 460 kilometriä. Malliston huipulla on Performance, jossa kookkaamman akun ja nelivetoisen voimalinjan yhdistelmästä otetaan tehoa 392 hevosvoimaa. Sen suurin toimintamatka on 400 kilometriä.
Aiheesta muualla

Kuvia tai muita tiedostoja aiheesta Nissan Ariya Wikimedia Commonsissa
Orion 114-426

Orion 114-426 on pääosin tummana taustaa vasten näkyvä esiplanetaarinen kiekko, joka on kuvattu Hubble-avaruusteleskoopin NICMOS-laitteella. Kiekon läpimitta on noin 800-1000 AU. Kiekon massa on yli 5×10E-4 Auringon massaa eli yli puoli tuhannesosaa Auringon massasta.  Kiekko peittää näkyvistä keskustähden, jonka massa on noin 1,5 Auringon massaa.  Etäisyys on noin 450 parsekia eli noin 1500 valovuotta.
Nacho Vidal

| Nacho Vidal |
| --- | --- |

Henkilötiedot
Syntynyt: 30. joulukuuta 1973 (ikä 50) Barcelona, Espanja
Ammatti:  pornonäyttelijä
Aiheesta muualla
Kotisivut
IMDb
Nacho Vidal (oikea nimi Ignacio Jordà González) (s. 30. joulukuuta 1973 Barcelona, Katalonia, Espanja) on espanjalainen pornonäyttelijä. Hän on toiminut myös Penthousen mallina.
Vidal on Rocco Siffredin suojatti. Siffredi houkutteli Vidalin töihin Hollywoodiin vuonna 1998. Uransa aikana hän on näytellyt yli 1500 elokuvassa. Vidal on myös tuottanut ja ohjannut monta muuta elokuvaa vuodesta 2000 lähtien, muun muassa Evil Angel -tuotantoyhtiölle. Kuten Siffredi, hänet tunnetaan hyvin aggressiivisten kohtausten näyttelemisistä.
Vidalin todettiin saaneen HI-viruksen alkuvuonna 2019.
Aiheesta muualla

Nacho Vidal Internet Movie Databasessa. (englanniksi)
Nachoskillerpussy.com (Arkistoitu – Internet Archive)
MotoGP-kausi 2007

MotoGP-kausi 2007 oli historian 59. ratamoottoripyöräilyn maailmanmestaruuskausi. Mestareiksi ajoivat unkarilainen Gábor Talmácsi (125cc), espanjalainen Jorge Lorenzo (250cc) ja australialainen Casey Stoner (MotoGP). Suomen Mika Kallio oli 250-kuutoisten luokassa seitsemäs.
Kuljettajat > MotoGP-kuljettajat

| Nro | Kuljettaja | Talli | Valmistaja | Malli | Renkaat |
| --- | --- | --- | --- | --- | --- |
| 1 |  Nicky Hayden | Repsol Honda Team | Honda | RC212V | M |
| 4 |  Alex Barros | Pramac d'Antín | Ducati | Desmosedici GP7 | B |
| 5 |  Colin Edwards | Yamaha Factory Racing Team | Yamaha | ei ilmoitettu | M |
| 6 |  Makoto Tamada | Tech 3 Yamaha | Yamaha | ei ilmoitettu | D |
| 7 |  Carlos Checa | Honda LCR | Honda | RC212V | M |
| 10 |  Kenny Roberts Jr | Team Roberts | Roberts / Honda | KR212V | M |
| 17 |  Randy de Puniet | Kawasaki Racing Team | Kawasaki | ei ilmoitettu | B |
| 19 |  Olivier Jacque | Kawasaki Racing Team | Kawasaki | ei ilmoitettu | B |
| 21 |  John Hopkins | Rizla Suzuki MotoGP | Suzuki | GSV-R800 | B |
| 24 |  Toni Elías | Honda Gresini | Honda | RC212V | B |
| 26 |  Dani Pedrosa | Repsol Honda Team | Honda | RC212V | M |
| 27 |  Casey Stoner | Ducati Marlboro Team | Ducati | Desmosedici GP7 | B |
| 33 |  Marco Melandri | Honda Gresini | Honda | RC212V | B |
| 46 |  Valentino Rossi | Yamaha Factory Racing Team | Yamaha | ei ilmoitettu | M |
| 50 |  Sylvain Guintoli | Tech 3 Yamaha | Yamaha | ei ilmoitettu | D |
| 56 |  Shinya Nakano | Konica Minolta Honda | Honda | RC212V | M |
| 65 |  Loris Capirossi | Ducati Marlboro Team | Ducati | Desmosedici GP7 | B |
| 66 |  Alex Hofmann | Pramac d'Antín | Ducati | Desmosedici GP7 | B |
| 71 |  Chris Vermeulen | Rizla Suzuki MotoGP | Suzuki | GSV-R800 | B |
| 88 |  Andrew Pitt | Ilmor SRT | Ilmor | X3 | M |
| 99 |  Jeremy McWilliams | Ilmor SRT | Ilmor | X3 | M |
Kuljettajat > 250cc-kuljettajat

| Nro | Kuljettaja | Talli | Valmistaja | Malli | Renkaat |
| --- | --- | --- | --- | --- | --- |
| 1 |  Jorge Lorenzo | Fortuna Aprilia | Aprilia | ei ilmoitettu | D |
| 4 |  Hiroshi Aoyama | Red Bull KTM | KTM | ei ilmoitettu | D |
| 6 |  Alex Debon | Aprilia Racing | Aprilia |  |  |
| 7 |  Alex De Angelis | Master MVA Aspar Team | Aprilia | ei ilmoitettu | D |
| 8 |  Ratthapark Wilairot | Thai Honda PTT-SAG | Honda | ei ilmoitettu |  |
| 9 |  Arturo Tizon  | Aprilia Germany | Aprilia |  ? |  |
| 10 |  Imre Toth | Team Toth Aprilia | Aprilia | ei ilmoitettu |  |
| 12 |  Thomas Luthi | Elit - Caffe Latte | Aprilia | ei ilmoitettu | D |
| 14 |  Anthony West | Matteoni Racing Aprilia | Aprilia | ei ilmoitettu | D |
| 15 |  Roberto Locatelli | Squadra Corse Metis Gilera | Gilera | ei ilmoitettu | D |
| 17 |  Karel Abraham | Cardion AB Motoracing | Aprilia | ei ilmoitettu |  |
| 19 |  Álvaro Bautista | Master MVA Aspar Team | Aprilia | ei ilmoitettu | D |
| 22 |  Pablo Nieto | Wurth  BQR | Aprilia | ei ilmoitettu | D |
| 25 |  Alex Baldolini | Kiefer-Bos-Sotin Racing | Aprilia | ei ilmoitettu |  |
| 28 |  Dirk Heidolf | Kiefer-Bos-Sotin Racing | Aprilia | ei ilmoitettu | D |
| 32 |  Fabrizio Lai | Campetella Racing | Aprilia | ei ilmoitettu |  |
| 34 |  Andrea Dovizioso | Humangest Racing | Honda | ei ilmoitettu | D |
| 36 |  Mika Kallio | Red Bull KTM | KTM | ei ilmoitettu | D |
| 41 |  Aleix Espargaró | Wurth BQR | Honda | ei ilmoitettu | D |
| 44 |  Taro Sekiguchi | Campetella Racing | Aprilia | ei ilmoitettu |  |
| 45 |  Dan Linfoot | Winona WCM | Aprilia | ei ilmoitettu |  |
| 50 |  Eugene Laverty | Honda LCR | Honda | ei ilmoitettu | D |
| 54 |  Kevin Coghlan | Winona WCM | Aprilia | ei ilmoitettu |  |
| 55 |  Yuki Takahashi | Humangest Racing Team | Honda | ei ilmoitettu |  |
| 58 |  Marco Simoncelli | Squadra Corse Metis Gilera | Gilera | ei ilmoitettu |  |
| 60 |  Julián Simón | Repsol Honda Team | Honda | ei ilmoitettu | D |
| 73 |  Shuhei Aoyama | Repsol Honda | Honda | ei ilmoitettu |  |
| 80 |  Héctor Barberá | Team Toth | Aprilia | ei ilmoitettu | D |

* = Ei ole vahvistettu
Kuljettajat > 125cc-kuljettajat

| Nro | Kuljettaja | Talli | Valistaja | Malli | Renkaat |
| --- | --- | --- | --- | --- | --- |
| 6 |  Joan Olive | Toshiba Racing | Aprilia | ei ilmoitettu |  |
| 7 |  Alexis Masbou | FFM Honda Grand Prix | Honda | ei ilmoitettu |  |
| 11 |  Sandro Cortese | Emmi Caffe Latte | Aprilia | ei ilmoitettu |  |
| 12 |  Esteve Rabat | Repsol Honda | Honda | ei ilmoitettu |  |
| 14 |  Gábor Talmácsi | Bancaja Aspar | Aprilia | ei ilmoitettu | D |
| 16 |  Jules Cluzel | FFM Honda Grand Prix | Honda | ei ilmoitettu |  |
| 17 |  Stefan Bradl | Repsol Honda | Honda | ei ilmoitettu |  |
| 18 |  Nicolás Terol | Valsir Seedorf Derbi | Derbi | ei ilmoitettu |  |
| 24 |  Simone Corsi | Skilled ISPA Racing Team | Aprilia | ei ilmoitettu |  |
| 25 |  Dominique Aegerter | Multimedia Racing | Aprilia | ei ilmoitettu |  |
| 27 |  Stefano Bianco | WTR Blauer USA | Aprilia | RS125 | D |
| 29 |  Andrea Iannone | WTR Blauer USA | Aprilia | RS125 | D |
| 33 |  Sergio Gadea | Bancaja Aspar | Aprilia | ei ilmoitettu |  |
| 34 |  Randy Krummenacher | Red Bull KTM | KTM | ei ilmoitettu | D |
| 35 |  Raffaele de Rosa | Multimedia Racing | Aprilia | ei ilmoitettu |  |
| 37 |  Joey Litjens | Nocable Angaia Racing | Aprilia | ei ilmoitettu | D |
| 38 |  Bradley Smith | Repsol Honda | Honda | ei ilmoitettu | D |
| 44 |  Pol Espargaro | Campetella Racing Junior | Aprilia | ei ilmoitettu |  |
| 51 |  Steve Bonsey | Red Bull KTM | KTM | ei ilmoitettu |  |
| 52 |  Lukas Pesek | Valsir Seedorf Derbi | Derbi | ei ilmoitettu |  |
| 53 |  Simone Grotzkyj | Multimedia Racing | Aprilia | ei ilmoitettu |  |
| 55 |  Hector Faubel | Bancaja Aspar | Aprilia | ei ilmoitettu |  |
| 56 |  Hugo van den Berg | Wurth BQR | Aprilia | ei ilmoitettu |  |
| 60 |  Michael Ranseder | Ajo Motorsport | Derbi | ei ilmoitettu | D |
| 63 |  Mike Di Meglio | Humangest Racing Team | Honda | ei ilmoitettu |  |
| 71 |  Tomoyoshi Koyama | Red Bull KTM | KTM | ei ilmoitettu | D |
| 75 |  Mattia Pasini | Toshiba Racing | Aprilia | ei ilmoitettu |  |

| 76 |  Stefano Musco | Humangest Racing Team | Honda | ei ilmoitettu |  |
| 95 | Robert Muresan | Ajo Motorsport | Derbi | ei ilmoitettu | D |
| 99 |  Danny Webb | Arie Molenaar Racing | Honda | ei ilmoitettu |  |
* = ei vahvistettu